'十五年秋八月 壬戌朔丁卯 百濟王遣阿直岐 貢良馬二匹 即養於輕阪上廄 因以阿直岐令掌飼 故號其養馬之處曰 廄阪也 阿直岐亦能讀經典 及太子菟道稚郎子師焉 於是天皇問阿直岐曰 如勝汝博士亦有耶 對曰 有王仁者 是秀也 時遣上毛野君祖 荒田別 巫別於百濟 仍徵王仁也 其阿直岐者 阿直岐史之始祖也 十六年春二月 王仁來之 則太子菟道稚郎子師之 習諸典籍於王仁 莫不通達 所謂王仁者 是書首等始祖也'
「十五年秋八月壬戌朔丁卯百濟王遣阿直岐貢良馬二匹即養於輕阪上廄因以阿直岐令掌飼故號其養馬之處曰廄阪也阿直岐亦能讀經典及太子菟道稚郎子師焉於是天皇問阿直岐曰如勝汝博士亦有耶對曰有王仁者是秀也時遣上毛野君祖荒田別巫別於百濟仍徵王仁也其阿直岐者阿直岐史之始祖也十六年春二月王仁來之則太子菟道稚郎子師之習諸典籍於王仁莫不通達所謂王仁者是書首等始祖也」